Opetus- ja kulttuuriministeriö MUISTIO

Ympäristöministeriö YM016:00/2016

OKM: 36/040/2016

Kulttuuriympäristöstrategian koordinaatioryhmän 6. kokous

Aika: 21.12.2016 klo 13:00-15:00

Paikka: Ympäristöministeriö, Aleksanterinkatu 7, Neuvotteluhuone Kotka, 5. krs

Osallistujat: Tuija Mikkonen (puheenjohtaja)

Matleena Haapala

Hanna Hämäläinen (sihteeri)

Mikko Härö

Mirva Mattila

Päivi Salonen

Laura Tuominen

Hanna Söderström, seuraaja, YM

**1. Avaus**

Puheenjohtaja avasi kokouksen klo 13:12.

**2. Edellisen kokouksen pöytäkirja**

Edellisen kokouksen pöytäkirja hyväksyttiin.

**3. Toimintakertomuksen hyväksyminen**

Käytiin toimintakertomusta läpi ja sovittiin muutoksista toimintakertomuksen tekstin sujuvoittamiseksi.

Lähetetään kokouksessa tehtyjen muutosten mukaisesti päivitetty toimintakertomus siinä mainituille tahoille tarkistettavaksi ennen joulua ja pyydetään korjaamaan mahdolliset virheet tammikuun puoleen väliin mennessä, minkä jälkeen voidaan hyväksyä toimintakertomus koordinaatioryhmän tammikuun kokouksessa. Lähetetään tämän jälkeen toimintakertomus ja toimintasuunnitelma tiedoksi mm. Kulttuuriympäristöstrategiaa ja toimeenpanosuunnitelmaa valmistelleiden työryhmien tahoille. Ministeriöt tiedottavat organisaatioitaan strategian toimeenpanosta.

Sovittiin, että vuoden 2017 toimintakertomusta tehdessä käytetään samaa rakennetta kuin vuoden 2016 kertomuksessa. Tulevassa kertomuksessa huomioidaan myös Senaatti-kiinteistöjen ja museosektorin toimet.

**4. Viestintäsuunnitelma**

Keskusteltiin viestintäsuunnitelmasta ja vuonna 2017 priorisoitavista viestintätoimista. Sovittiin, että

* viestinnän tavoitteisiin ja ydinviesteihin lisätään kulttuuriympäristö voimavarana,
* suunnitelmaan nostetaan maisema-asioita,
* yhdeksi viestinnän kohderyhmäksi kirjataan Kulttuuriympäristöstrategiaa ja toimeenpanosuunnitelmaa valmistelleiden työryhmien tahot,
* kvartaalikalenterista tehdään tarkempi suunnitelma.

Hanna päivittää viestintäsuunnitelmaa kokouksessa sovituin muutoksin. Suunnitelmaa päivitetään tarpeen mukaan vuoden kuluessa.

**5. Maakuntauudistus ja toimijaverkko**

Keskusteltiin maakuntauudistuksesta, maakuntamuseoiden roolista sekä YM:ssä suunnitteluvaiheessa olevasta Kulttuuriympäristö voimavarana maakunnissa ja alueilla -hankkeesta. Hankkeen aihepiiriin liittyen OKM teettää Satakunnan museolla selvityksen maakuntamuseoiden nykytilanteesta. Todettiin, että osaamisen jatkuvuus kulttuuriympäristöasioissa täytyy turvata, kun maakuntamuseoissa ja ELY-keskuksissa tapahtuu eläköitymistä samaan aikaan maakuntauudistuksen mukaisten tehtäväsiirtojen kanssa.

Koordinaatiotyöryhmässä aloitettua toimijakuvausta jatketaan hankekokonaisuuden kautta.

**6. Kevään 2017 kokousaikataulu**

Sovittiin pidettäväksi keväällä kolme kahden tunnin kokousta.

* 31.1.2017 klo 13:30-15:30 OKMssä
  + Koulutus ja tutkimusteemat (OPH, OKM)
  + Haastekampanja
* 27.3.2017 klo 13:30-15:30 YMssä
* 24.5.2017 klo 13:30-15:30 OKMssä

**8. Mahdolliset muut asiat**

Muita asioita ei ollut.

**9. Seuraava kokous**

Koordinaatioryhmän seuraava kokous pidetään 31.1.2017 klo 13:30-15:30 OKMssä.

**10. Kokouksen päättäminen**

Puheenjohtaja päätti kokouksen klo 14:58.